**MØTEBOK**

|  |  |
| --- | --- |
| **Råd** | Eidsberg menighetsråd |
| **Møtedato** | 14.05.24 |
| **Møtetid** | 1830-2100 |
| **Møtested** | Mysen menighetshus Betania |

**Til stede:** Lise Undrum, Rasmus Glomsrud, Helga Frøyset, Tore Mysen, Guri Riksaasen, Åshild Moen Arnesen, Bjørn Solberg, Synnøve Lundeby, Kari Undeland, Jul Sverre Haugerud, Helga Ekehaug.

**Meldt forfall:** Espen Volden, Guri Riksaasen

 **Sakliste**

**Sak 60/24: Godkjenning av innkalling og sakliste**

Vedtak: Innkalling og sakliste godkjennes.

**Sak 61/24: Orienteringssaker**

a) Fra sognepresten: Til orienteringssakene kan nevnes at mai er en travel tid i kirken med høytidsdager, helligdager, vielser og konfirmasjoner i tillegg til ordinær drift. I tillegg har vi Fra hov til kirke 28. og 29.mai, et populært undervisningsopplegg i og ved Eidsberg kirke for alle 7.klassinger. Det er særlig travelt for kirketjenerne i denne perioden og stor takk til frivillige som har vært med på dugnader, og ikke minst alle involverte rundt konfirmasjonene.

 b) Fra daglig leder: Solveig og Ingamay har en viktig rolle i årets 17.mai-komité. Gjort et stort og imponerende arbeid med dette. Kirketjenerne står på. Gleder meg over arbeidet med klosterhagen – oppfordrer alle til å følge @klosterhagen\_i\_eidsberg på Instagram. Innspurt med sommernummeret til Kime.

 c) Fra fellesrådet: Reviderte budsjettet for 2024 etter merforbruk. Skal blant annet kutte ett nr av Kime til høsten, kutte aviser og flere andre sparetiltak.

 d) Fra MR-leder: Det er ansatt kapellan som først begynner 1. januar. Har vært på samling for valgte ledere, en god opplevelse.

 e) Klosterhagen i Eidsberg: Er en historisk sammenheng med kloster/hospits og pilgrimslede i Eidsberg. Det anlegges en hage 25 x 8 m bearbeidet jord. Lagt potetrender, det blir satt ned poteter snarlig. Solsikker og bievennlige blomster skal sås. Det er kommet vannkran som letter vanningen. Området skal gjerdes inn for å beskytte det innenfor. Det skal søkes midler til klosterhagen til høsten. Skal plantes erteblomster i Fra hov til kirke. Er laget både Instagramkonto og Facebookside. Folk har veldig mange gode ideer, masse oppdriv.

 f) Sigrid og Kjell Arnbjørn Mysens stiftelse: Mottatt 150.000,-. Brukes til virksomheten.

g) Orientering fra Helga Frøyset: Organiserer buss til Syvers masterkonsert, prisen for å leie buss er omkring 9.000.-. Pris for billett t/r blir 250 pr pers.

Vedtak: a) – f) Tas til orientering. g) Menighetsrådet dekker eventuelt underskudd for bussen.

**Sak 62/24: Offergave til Kristne Arbeideres Forbund**
Tradisjonen tro var det gudstjeneste i Mysen kirke 1. mai, og der hadde

menighetsrådet innvilget ofring til Kristne Arbeideres Forbund. Dette sto det ikke noe om i agenden, og det ble heller ikke opplyst om dette i gudstjenesten. Det var uheldig. Forslag: Sende et beløp til organisasjonen som skulle ha fått en offergave, og at pengene tas fra ofringer til egen virksomhet.

Vedtak: Menighetsrådet vedtar at det sendes kr 1500 til Kristne Arbeideres forbund som offergave ved gudstjenesten 01.5.24. Beløpet tas fra posten «Ofring til egen menighet»

**Sak 63/24: Forslag om å slå sammen utvalg.** Anne Weydahl har på vegne av kultur og musikkutvalget sendt følgende melding til menighetsrådet:

 «Hei Bjørn,
 Vi som sitter i musikk- og kulturutvalget ber om en sammenslåing med gudstjenesteutvalget fra høsten 2024. Bakgrunnen for dette ønsket er at vi over tid har hatt utfordringer med å rekruttere nok medlemmer til utvalget, og at vi ser et behov for at vi samhandler mer på tvers i menigheten vår for å styrke de tilbudene/arenaene vi allerede har.

 Vi kan ha egne møter når/hvis det er behov for det.

 Ved den sammenslåingen ber jeg om å bli fritatt fra ledervervet.»

 Menighetsrådet drøftet saken.

Vedtak: Fra 01.08.24 slås gudstjenesteutvalget og kultur- og musikkutvalget sammen til ett utvalg. Menighetsrådet vil etter sommeren fastsette et mandat for dette utvalget.

**Sak 64/24: Noen praktiske forhold ved gudstjenestene våre**

På årsmøtet kom det frem kritikk mot annonseringen av gudstjenester, ønske om mer informasjon i agendaen, særlig om kommende arrangementer, og at barn og unge må involveres mer i gudstjenestene. Det siste forutsetter en større drøfting, primært i strategiarbeidet vårt. Skal ofringen skje bare med VIPPS, med VIPPS + kirkebøssene, eller skal vi gjeninnføre ofring i poser? Eller skal vi til og med ha ofring på alteret?

* Annonseringen: Hvordan forbedre den innenfor gjeldende økonomiske rammer? Hva er viktig å få frem, og hvor? Det skal holdes Medarbeideren-kurs for ansatte slik at annonseringen på nett skal bli riktig. Det er planer om egen artikkel på nettsiden om neste ukes gudstjenester. Det bør være oppdaterte plakater i plakathusene med hva som skjer. I sommernummeret av Kime kommer det oppskrift om hvordan man finner gudstjenester og kontaktinformasjon. Avisannonsene fortsetter. Forklaring til hvor man finner MR-referater i Kime også, eventuelt? Idé om å lage oversikt over gudstjenester per kirke og legge ut i våpenhuset?
* Skal vi ha/ønsker vi vedlegg til agendaen med salmer, dåpsnavn, neste gudstjeneste ved alle gudstjenester? Dette skaper større papirbruk og mer jobb for presten. Ingen endringer gjøres her.
* Hvordan bør ofringene foregå? Gå rundt alteret? Offerkurver? Ordningen nå har stort sett vært vipps, og at det ikke er offerkurver. Viktig at offerformålet sies, og at det er ofring av kontanter ved utgangen. Ikke sende offerkurver i benkene. Forslag: Ha offerkurv under bønnevandring.

Vedtak: Samtalen tas til etterretning og vi ber gudstjenesteutvalget følge opp saken.

**Sak 65/24: «Kirka vår»**

Arbeidet skrider frem**.** Arbeidsgruppa har hatt møte og mange innspill har kommet. Eidsbergteamet ha drøftet disse innspillene, og menighetsrådet fikk oppdatert dokument på dette før møtet.

MR samtalte om sakene og var positive til mange av de foreløpige forslagene.

MR var spesielt opptatt av hvordan kan vi beholde folk innenfor kirka fra de er små? Vi må huske på misjonsforeningene og samarbeide godt med dem. Bør man tenke oppgavefordeling, at misjonsforeningene har noen tilbud, og da trenger ikke kirken ha det? Hva skal kirka drive med, og hva skal andre gjøre? Kirka bør ha inn-arena. Viktig å kjøre store arbeider for barn i Mysen. Viktig å samarbeide med andre instanser. Populært etter skoletid-tilbud i Rakkestad kan være inspirasjon. Viktig å samarbeide med Røde kors.

Prost Kjartan Bergslid har ytret ønske om at 1. juledag og 1. påskedag og 1. pinsedag bør være i Eidsberg kirke, siden dette er prostikirken. Dette tas som en egen sak senere.

 Vedtak*:* Tas til orientering.

**Sak 66/24: Eventuelt**

* Bjørn S og Kari U skal se på hvordan 100-årsjubileum for Hærland kirkestue kan arrangeres. Når bør 100-årsjubileet markeres? 15. september utpeker seg (4-årsbok og høsttakkefest). Kontakte bygdekvinnelaget og Melleby sanitetsforening?
* Mulige utvalgsmedlemmer i Misjonsutvalget?
	+ Forslag: Utfordre noen av de som kommer på trivselstreff? Spørre om Ragnhild og Anvor vil komme til trivselstreff og spørre?
	+ Spørre noen som tilhører Heia Normisjon og NMS?

Vedtak: Tas til orientering.

Bjørn Solberg, Åshild Moen Arnesen,

Leder daglig leder, referent